چاد جمهوریتی‌نین پرزیدنتی ادریس دبی ایتنو پرزیدنت رجب طیب اردوغانین دعوتی ایله تورکیه-‌یه سفر ائتدی.
پایتاخت آنکارادا ایلک اولا‌راق جمهوریتین قوروجوسو آتاتورکون مزاری‌نین یئرلشدیگی آنیت قبری زیارت ائدن پرزیدنت ایتنونو مدنیت و توریزم ناظیری مهمت نوری ارسوی همراهلیق ائتدی.
ایتنو اونو موشاییت ائدن هئیتله آنیت قبرین آصلان‌لی یولون‌دان کئچدی، آتاتورکون ماوزولئیینه اکلیل قویا‌راق، اونو بیر دقیقه‌لیک سوکوتلا یاد ائتدی.
میثاق میللی قولله‌سینده آنیت قبر خاطره کیتابینا ایتنو بو اورک سؤزلری‌نین یازدی: "تورک میللتی‌نین آتاسی، افسانوی اینسانین یاتدیغی آنیت قبره ایکینجی سفریم‌دیر. خیالینیزداکی کیمی، تورکیه بو گون خلفینیز، قارداشیم و دوستوم پرزیدنت رجب طیب اردوغانین رهبرلیگینده چوخ بؤیوک بیر میللت‌دیر. نور ایچینده یاتین".
چاد پرزیدنتی ادریس دبی ایتنو ایله تورکیه-‌نین دؤولت باشچی‌سی رجب طیب اردوغان آراسینداکی گؤروش‌لرده ایکی طرف‌لی علاقه‌لرین بوتون آسپکت‌لری موذاکیره اولونا‌جاق موختلیف ساحه‌لرده امکداشلیغین اینکیشاف ائتدیریلمه‌سی ایمکان‌لاری نظردن کئچیریله‌جک.
